Národná rada Slovenskej republiky

VIII. volebné  obdobie

 Číslo: CRD-709/2021

952a
I n f o r m á c i a

výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony (tlač 952) v druhom čítaní

		
I.

Národná rada Slovenskej republiky uznesením č. 1339 z 18. marca 2022 pridelila predmetný návrh zákona na prerokovanie týmto výborom:

	Ústavnoprávnemu výboru Národnej rady Slovenskej republiky  a
	Výboru Národnej rady Slovenskej republiky pre hospodárske záležitosti.
	
	Určila zároveň Výbor Národnej rady Slovenskej republiky pre hospodárske záležitosti ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch.

II.

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona (§ 75 ods. 2 rokovacieho poriadku).

III.

Návrh zákona odporučil Národnej rade Slovenskej republiky schváliť:

•	Ústavnoprávny výbor Národnej rady Slovenskej republiky uznesením č. 481 z 22. marca 2022

Výbor Národnej rady Slovenskej republiky pre hospodárske záležitosti o predmetnom návrhu nerokoval, pretože podľa § 52 ods. 2 zákona Národnej rady Slovenskej republiky            č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný. 

IV.

Z uznesenia Ústavnoprávneho výboru Národnej rady Slovenskej republiky uvedeného pod bodom III tejto správy vyplývajú nasledujúce pozmeňujúce a doplňujúce návrhy:

1.	V čl. I bode 1 a v čl. III bode 2 v poznámke pod čiarou k odkazu 6a) sa slová „v znení zákona č. 484/2021 Z. z.“ nahrádzajú slovami  „v znení neskorších predpisov“.

Ustanovenie § 62 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) bolo novelizované viacerými zákonmi, čo je potrené vyjadriť slovami „v znení neskorších predpisov“.

Ústavnoprávny výbor NR SR 

2.	V čl. I bode 7 sa slová „Poznámky pod čiarou k odkazom 21c a 21d znejú“ nahrádzajú slovami  „Poznámka pod čiarou k odkazu 21c znie“.

Upravuje sa úvodná veta k vkladanej poznámke pod čiarou 21c.

Ústavnoprávny výbor NR SR 

V.

Gestorský výbor o návrhu spoločnej správy k predmetnému návrhu zákona nerokoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný. 

Predseda Výboru Národnej rady Slovenskej republiky pre hospodárske záležitosti poveril spoločného spravodajcu Radovana Kazdu, aby na  schôdzi Národnej rady Slovenskej republiky informoval o výsledku rokovania výborov. 

Bratislava 22. marca 2022

Peter K r e m s k ý, v.r.  
predseda Výboru NR SR 
pre hospodárske záležitosti